איך מחליפים בין כרטיסים באפליקציה של קרב?
בלחיצת כפתור
חבילת השירותים של Curve (קרב) פועלת בעזרת אפליקציה לסמארטפון וכרטיס המכיל בתוכו צ׳יפ, פס מגנטי ותומך בטכנולוגיה ללא מגע. באמצעות האפליקציה תוכלו לנווט בין הכרטיסים השונים, ולשלם עבור כל מוצר עם כרטיס אחר, אותו תגדירו כברירת מחדל. כמובן שכל הרעיון הוא לאפשר דינאמיות וקלות הפעלה, ולכן בלחיצת כפתור תוכלו להחליף בין הכרטיסים ולהגדיר שכרטיס אחר יהיה ברירת המחדל לחיובים עתידיים. דרך האפליקציה ניתן גם לנהל מעקב אחר כל החיובים שלכם שבוצעו בכל הכרטיסים, וכל הנתונים מתעדכנים בזמן אמת. כך בעצם נחסך הצורך להיכנס לאתר הבנק ולחפש אחר החיובים בכרטיס ספציפי, שכן הכל נמצא במקום אחד. בחברה גם מדגישים שכל הנקודות והבונוסים שתצברו, ימשיכו להיזקף לזכותכם כרגיל. בנוסף, מאפשרת האפליקציה לתייג כל הוצאה ולהוציא פירוט של הוצאות, לצורך החזר הוצאות למשל.
fact: באפליקציית קרב ניתן להחליף בין כרטיסים באמצעות לחיצה על כפתור.